“เก็งกำไร” 4 หุ้นโรงไฟฟ้าชีวมวลรับผลดีปรับสัญญาขายไฟเป็น FiT
โบรกฯแนะหุ้นที่มีโรงไฟฟ้าชีวมวลระบบ Adder ที่จะปรับสัญญาขายไฟเป็น FiT (IFEC, TPCH, UWC, PSTC) กกพ ไฟเขียวให้โรงไฟฟ้าชีวมวลระบบ Adder เดิม มาเปลี่ยนสัญญาขายไฟเป็นระบบ FiT (IRR โครงการเพิ่ม) ภายในเดือน ส.ค. นี้ และจะได้รับรายได้ขายไฟในระบบ FiT ย้อนหลังถึงวันที่ 11 มี.ค. เข้ามาในงบไตรมาส 3/59 ด้วย
29 มิ.ย. 2559

บล.เคจีไอ ประเทศไทย ระบุในบทวิเคราะห์วันนี้ (29 มิ.ย.) ว่า หุ้นที่มีโรงไฟฟ้าชีวมวลระบบ Adder ที่จะปรับสัญญาขายไฟมาเป็น Feed-in-Tariff (FiT) (IFEC, TPCH, UWC, PSTC) กกพ ไฟเขียวให้โรงไฟฟ้าชีวมวลระบบ Adder เดิม มาเปลี่ยนสัญญาขายไฟเป็นระบบ FiT (IRR โครงการเพิ่ม) ภายในเดือน ส.ค. นี้ และจะได้รับรายได้ขายไฟในระบบ FiT ย้อนหลังถึงวันที่ 11 มี.ค. เข้ามาในงบไตรมาส 3/59 ด้วย
แนะนำ “เก็งกำไร” IFEC, TPCH, UWC, PSTC ขณะเดียวกันการเปิดประมูลโรงไฟฟ้าชีวมวล 36MW ภาคใต้ (ยื่นเอกสารถึงสิ้นเดือนนี้ และประกาศรายชื่อผู้ผ่านคุณสมบัติในเดือน ก.ค.) ซึ่งเป็นโครงการนำร่องจะปลดล๊อกการประมูลล๊อตใหญ่ 400MW ในไตรมาส 4/59